CELEX: 32016R0365
Language: sl
Date: 2016-03-11 00:00:00
Title: Izvedbena uredba Komisije (EU) 2016/365 z dne 11. marca 2016 o vpisu imena v register zaščitenih označb porekla in zaščitenih geografskih označb ([Telemea de Ibănești (ZOP)])

15.3.2016   
            
            
               SL
            
            
               Uradni list Evropske unije
            
            
               L 68/12
            
         IZVEDBENA UREDBA KOMISIJE (EU) 2016/365
   z dne 11. marca 2016
   o vpisu imena v register zaščitenih označb porekla in zaščitenih geografskih označb ([Telemea de Ibănești (ZOP)])
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (EU) št. 1151/2012 Evropskega parlamenta in Sveta z dne 21. novembra 2012 o shemah kakovosti kmetijskih proizvodov in živil (1) in zlasti člena 52(3)(a) Uredbe,
   ob upoštevanju naslednjega:
   
               (1)
            
            
               V skladu s členom 50(2)(a) Uredbe (EU) št. 1151/2012 je bil zahtevek Romunije za registracijo imena „Telemea de Ibănești“ objavljen v Uradnem listu Evropske unije
                   (2).
            
         
               (2)
            
            
               Komisija je 5. marca 2015 prejela ugovor Grčije. Komisija je 30. aprila 2015 prejela še utemeljeni ugovor.
            
         
               (3)
            
            
               Komisija je preučila ugovor Grčije in ugotovila, da je dopusten. Ime „Telemea“, ki je del imena „Telemea de Ibănești“, je skoraj enako imenu „Τελεμές“ (Telemés), ki se uporablja v Grčiji. „Τελεμές“ (Telemés) je beli sir v slanici, ki se proizvaja v različnih delih Grčije v komercialnem obsegu. V ugovoru je navedeno, da bi registracija imena „Telemea de Ibănești“ ogrozila obstoj delno identičnega imena „Τελεμές“ (Telemés) in obstoj proizvodov, ki so bili zakonito na grškem trgu že najmanj pet let pred datumom objave zahtevka za registracijo imena „Telemea de Ibănești“.
            
         
               (4)
            
            
               Komisija je z dopisom z dne 22. junija 2015 zainteresirani strani pozvala, naj začneta ustrezna posvetovanja, da bi dosegli dogovor v skladu s svojimi notranjimi postopki.
            
         
               (5)
            
            
               Romunija in Grčija sta dosegli dogovor, ki je bil Komisiji priglašen v predpisanem roku, tj. 21. septembra 2015.
            
         
               (6)
            
            
               Kot izhaja iz informacij, izmenjanih z Grčijo v okviru postopka ugovora, Romunija proizvaja sir z imenom „Telemea“ na nacionalni ravni. Proizvodnja je v skladu z nacionalnimi standardi, ki jih je odobril romunski urad za standardizacijo. V letu 2014 je bilo v Romuniji proizvedenih približno 24 000 ton sira „Telemea“. Namen Romunije pri vložitvi zahtevka za registracijo imena „Telemea de Ibănești“ ni bil omejitev uporabe imena „Telemea“.
            
         
               (7)
            
            
               Romunija in Grčija sta se strinjali, da zaščita imena „Telemea de Ibănești“ ne bi smela vključevati samostojnega imena „Telemea“, ampak le sestavljeno ime „Telemea de Ibănești“. Poleg tega sta se državi dogovorili, da bi morala uredba o vpisu imena „Telemea de Ibănești“ v register zaščitenih označb porekla in zaščitenih geografskih označb vključevati uvodno izjavo, ki bo opredeljevala obseg zaščite.
            
         
               (8)
            
            
               Ker je dogovor med Romunijo in Grčijo v skladu z določbami Uredbe (EU) št. 1151/2012 in zakonodajo Unije, bi bilo treba njegovo vsebino upoštevati.
            
         
               (9)
            
            
               Zato bi bilo treba označbo porekla „Telemea de Ibănești“ (ZOP) zaščititi kot celoto, medtem ko se ime „Telemea“ lahko še naprej uporablja za označevanje ali predstavitve na ozemlju Unije pod pogojem, da se upoštevajo načela in pravila, ki se uporabljajo v njenem pravnem redu –
            
         SPREJELA NASLEDNJO UREDBO:
   Člen 1
   Ime „Telemea de Ibănești“ (ZOP) se registrira.
   Ime iz prvega odstavka opredeljuje proizvod iz skupine 1.3 Siri iz Priloge XI k Izvedbeni uredbi Komisije (EU) št. 668/2014 (3).
   Člen 2
   Ime „Telemea“ se lahko še naprej uporablja za označevanje ali predstavitve na ozemlju Unije pod pogojem, da se upoštevajo načela in pravila, ki se uporabljajo v njenem pravnem redu.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 11. marca 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 343, 14.12.2012, str. 1.
   
      (2)  UL C 6, 10.1.2015, str. 6.
   
      (3)  Izvedbena uredba Komisije (EU) št. 668/2014 z dne 13. junija 2014 o pravilih za uporabo Uredbe (EU) št. 1151/2012 Evropskega parlamenta in Sveta o shemah kakovosti kmetijskih proizvodov in živil (UL L 179, 19.6.2014, str. 36).